Most na rijeci Žepi
<s>Most na rijeci Žepi premošćuje rijeku Žepu, opština Rogatica, Bosna i Hercegovina.</s><s>Most je nacionalni spomenik BiH.</s><s>Literarno ga je obradio nobelovac Ivo Andrić.</s>

<s>Lokacija 
Nalazio se na ušću rijeke Žepe, lijevoj pritoci rijeke Drine sve do 1966. godine, kada je demontiran i rekonstruiran na drugoj lokaciji zbog izgradnje HE Bajina Bašta.</s><s>Njegova nova lokacija se nalazi cca 500 m od naselja Žepa, nedaleko od objekta Redžeb-pašine kule.</s>

<s>Istorijski podaci 
Nema nikakvih podataka o graditelju i vremenu izgradnje  Mosta na rijeci Žepi.</s><s>Predpostavlja se da je nastao neposredno nakon gradnje Mosta Mehmed-paše Sokolovića  u Višegradu.</s><s>Sagradio ga je učenik Mimara Sinana, graditelja mosta u Višegradu.</s><s>Most na ušću Žepe stajao je decenijama izvan upotrebe.</s><s>Daleko od naseljenih mjesta i prometnih tokova, on je, zahvaljujući načinu gradnje, odolijevao zubu vremena.</s><s>Međutim, izgradnja HE Bajina Bašta dovela je i do njegovo izmještanje na teren koji neće biti poplavljen.</s>

<s>Opis 
Strme, gotovo vertikalne obale rijeke Žepe i uska klisura kroz koju se probija rijeka prema ušću, uvjetovali su gradnju jednolučnog mosta, zasvedenu prelomljnim lukom raspona 10,20 m. Čela svoda čine prelomljeni lukovi sa uzvodne i nizvodne strane, čija visina iznosi 6,50 m, mjereno od baze zasvođene konstrukcije.</s><s>Radijus je 6,70 m, a ekscentritet centara zakrivljenosti iznosi od vertikalne osi 1,60 m na obje strane.</s><s>Debljina svoda mosta iznosi 75 cm.</s><s>Most na rijeci Žepi ima nešto višu strijelu prelomljenog luka, što je uvjetovano niveletom puta, koji je ležao visoko iznad provalije.</s><s>Dužina mosta iznosi 21,60 m, ukupna širina mosta iznosi 3,95 m, od čega na samu stazu otpada 3,40 m i na ogradu 2 puta po 20 cm.</s><s>Ostatak otpada na istake vijenaca smještenih ispod ograde.</s><s>Vanjske površine čeonih zidova su u ravnini sa vanjskim površinama ograde, a čeoni lukovi svoda su za po 3-4 cm uvučeni u odnosu na čeone zidove.</s><s>Širina svoda iznosi 3,74 m.</s>

<s>Najviša tačka intradosa mosta uzdignuta je iznad normalnog vodostaja za oko 12 m, dok je kolovoz, uključivši i debljinu svoda i gornjeg stroja za 1,55 m viši.</s><s>Ograda mosta, ima visinu 90 cm, pa je tako najviša kota mosta nad normalnim vodostajem iznosila oko 14,5 m.  Sama staza je bila od oblutaka kamena.</s>

<s>Literatura 
 Džemal Čelić, Mehmed Mujezinović, Sarajevo 1969 -Stari mostovi u BiH
 Milan Gojković, Nadežda Katanić,  Beograd 1961 -Građa za proučavanje starih mostova i akvadukata u Srbiji, Makedoniji, Crnoj Gori</s>

<s>Reference</s>

<s>Nacionalni spomenici u Rogatici
Mostovi u Bosni i Hercegovini
Ž</s>

